Բաղկացած է\_\_\_\_\_\_ թերթից

Տպագրված է ընդամենը 3 օրինակից

օրինակ\_\_\_\_\_\_\_

|  |  |
| --- | --- |
| ՀԱՍՏԱՏՎԱԾ Է  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ԿՈՏԱՅՔԻ ՄԱՐԶԻ ԳԱՌՆԻ ՀԱՄԱՅՆՔԻ ԱՎԱԳԱՆՈՒ  \_\_\_\_\_\_\_\_\_\_\_\_\_\_\_\_ ՈՐՈՇՄԱՄԲ  ՀԱՄԱՅՆՔԻ ՂԵԿԱՎԱՐ  Տ. ՊՈՂՈՍՅԱՆ \_\_\_\_\_\_\_\_\_\_\_\_\_\_\_\_  (ստորագրություն) | ԳՐԱՆՑՎԱԾ Է  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՌԵԳԻՍՏՐԻ  ԻՐԱՎԱԲԱՆԱԿԱՆ ԱՆՁԱՆՑ  ԳՈՐԾԱԿԱԼՈՒԹՅԱՆ ԿՈՂՄԻՑ  <<10>> 05. 2011Թ.  ԳՐԱՆՑՄԱՆ N 42.215.21865  ՎԿԱՅԱԿԱՆ N 03 Ա 171865  ՀՎՀՀ 03536021  10. 05. 2011 գրանցված կանոնադրություն  Թիվ\_\_\_\_\_\_\_\_ փոփոխությունը  Գրանցված է ՀՀԱՆ իրավաբանական անձանց պետական ռեգիստրի գործակալության կողմից  <<\_\_\_\_\_\_>> \_\_\_\_\_\_\_ 20\_\_\_\_\_թ.  \_\_\_\_\_\_\_\_\_\_\_\_\_\_\_  (ստորագրություն) |



ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ԿՈՏԱՅՔԻ ՄԱՐԶ

<<ԳԱՌՆԻԻ ԿՈՄՈՒՆԱԼ ՏՆՏԵՍՈՒԹՅՈՒՆ>>

ՀԱՄԱՅՆՔԱՅԻՆ  ՈՉ ԱՌԵՎՏՐԱՅԻՆ  ԿԱԶՄԱԿԵՐՊՈՒԹՅՈՒՆ

ԿԱՆՈՆԱԴՐՈՒԹՅՈՒՆ

**ՆՈՐ ԽՄԲԱԳՐՈՒԹՅՈՒՆ**

**Գառնի համայնք 2022թ**

**ԿԱՆՈՆԱԴՐՈՒԹՅՈՒՆ**

**<< ԳԱՌՆԻԻ ԿՈՄՈՒՆԱԼ ՏՆՏԵՍՈՒԹՅՈՒՆ >> ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ**

1. <<Գառնիի կոմունալ տնտեսություն>> համայնքային ոչ առևտրային կազմակերպությունը (այսուհետ` Կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որն ստեղծվել է Հայաստանի Հանրապետության Կոտայքի մարզի Գառնիի բազմաբնակավայր hամայնքի համայնքային տնտեսությունն սպասարկելու նպատակով, Հայաստանի Հանրապետության օրենսդրությանը համապատասխան ձեռք է բերում և իրականացնում սույն կանոնադրությամբ ամրագրված իր խնդիրների իրականացման համար անհրաժեշտ իրավունքներ և պարտականություններ:

Կազմակերպության հիմնադիրը Հայաստանի Հանրապետության Կոտայքի մարզի Գառնի համայնքն է (այսուհետ` Հիմնադիր), որի անունից հանդես է գալիս Հայաստանի Հանրապետության Կոտայքի մարզի Գառնի համայնքի ղեկավարը:

2. Կազմակերպությունն իր գործունեությունն իրականացնում է Հայաստանի Հանրապետության քաղաքացիական օրենսգրքի, «Տեղական ինքնակառավարման մասին», «Պետական ոչ առևտրային կազմակերպությունների մասին», <<Աղբահանության և սանիտարական մաքրման մասին>> (այսուհետ`Օրենք) Հայաստանի Հանրապետության օրենքների, այլ օրենքների և իրավական ակտերի, ինչպես նաև Հայաստանի Հանրապետության միջազգային պայմանագրերի և սույն Կանոնադրության (այսուհետ` Կանոնադրություն) համաձայն:

3. Կազմակերպության իրավունակությունը ծագում է նրա ստեղծման (պետական գրանցման) և դադարում է լուծարման ավարտի (լուծարման պետական գրանցման) պահից:

4. Կազմակերպությունը ձեռք է բերում և իրականացնում Կանոնադրությամբ ամրագրված գործառույթներ, ստանձնում է անհրաժեշտ իրավունքներ և պարտականություններ:

5. Կազմակերպությունը, որպես սեփականություն, ունի առանձնացված գույք և իր պարտավորություններ համար պատասխանատու է այդ գույքով: Կազմակերպությունն իր անունից ձեռք է բերում ու իրականացնում գույքային և անձնական ոչ գույքային իրավունքներ, կրում պարտականություններ, դատարանում կարող է հանդես գալ որպես հայցվոր կամ պատասխանող:

Կազմակերպությունը պատասխանատվություն չի կրում հիմնադրի պարտավորությունների համար: Հիմնադիրը պատասխանատվություն չի կրում Կազմակերպության պարտավորությունների համար:

6.Կազմակերպության գտնվելու վայրն է` Հայաստանի Հանրապետության Կոտայքի մարզ, Գառնի համայնք, Ս. Շահումյան 4 (համայնքապետարանի վարչական շենք, 1-ին հարկ):

7. Կազմակերպության անվանումն է`

<<Գառնիի կոմունալ տնտեսություն>> համայնքային ոչ առևտրային կազմակերպություն:

8. Կազմակերպությունն ունի Հայաստանի Հանրապետության պետական զինանշանի պատկերով և իր հայերեն անվանմամբ կլոր կնիք, դրոշմներ և ձևաթղթեր ևայլ անհատականացման միջոցներ:

9. Կազմակերպությունն ունի ինքնուրույն հաշվեկշիռ և բանկային հաշիվ:

10. Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն Հիմնադրի որոշմամբ:

11. Կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա հաստատությունների և կազմակերպությունների հետ:

12. Կազմակերպությունն իր կանոնադրական նպատակների իրականացման համար անհրաժեշտ ապրանքները, աշխատանքները և ծառայությունները ձեռք է բերում «Գնումների մասին» Հայաստանի Հանրապետության օրենքով նախատեսված կարգով:

13.Կազմակերպությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

1. **ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

14. Կազմակերպության գործունեության նպատակն է Գառնի բազմաբնակավայր համայնքի վարչական տարածքի սահմաններում համայնքի սեփականություն հանդիսացող տարածքների բարեկարգման, կանաչապատման և բնության ու շրջակա բնական միջավայրի պահպանության, համայնքի գերեզմանատների գործունեության կազմակերպման և դրանց պահպանման, համայնքի սեփականություն հանդիսացող տարածքներից աղբահանության և սանիտարական մաքրման, մասնակցությունը արտակարգ իրավիճակներում մարդկանց կյանքի ու առողջության փրկմանն ու պահպանմանը, համայնքի տարածքում տրանսպորտային ենթակառուցվածքների ոլորտներում աշխատանքների իրականացումը: Համայնքի տարածքում սպառողների համար խմելու ջրի հավաքման, բաշխման, մատակարարման և կեղտաջրերի հեռացման, ինչպես նաև ջրամատակարարման և ջրահեռացման համակարգի վերանորոգման, շահագործման, պահպանման ու վարձավճարների գանձման աշխատանքների կատարմանը:

15. Կազմակերպության գործունեության առարկան է`

15,1. համայնքի սեփականություն հանդիսացող տարածքների բարեկարգման, կանաչապատման և բնության ու շրջակա բնական միջավայրի պահպանության ոլորտում`

ա) համայնքի սեփականություն հանդիսացող տարածքների բարեկարգման և կանաչապատման ընթացիկ աշխատանքային ծրագրերի մշակում.

բ) համայնքի սեփականություն հանդիսացող տարածքների սպասարկում և վերանորոգում.

գ) կանաչ տարածքների` համայնքի կանաչ պաշտպանիչ գոտու, այգիների, պուրակների, սիզամարգերի, ծաղկանոցների և այլնի սպասարկում և վերանորոգում.

դ) նոր կանաչ տարածքների հիմնում.

ե) ծառերի սեզոնային էտում.

զ) հուշարձանների, պատմամշակութային արժեքների տարածքների բարեկարգում.

է) բնակչության մասսայական հանգստի վայրերի բարեկարգում,

ը) համայնքային ծրագրերով իրականացված շինարարական կամ այլ աշխատանքների ընթացքում խախտված բարեկարգության վերականգնում.

թ) ոռոգման և այլ կառուցվածքների շահագործում և վերանորոգում.

ժ) ոլորտի վերաբերյալ տեղեկատվաքարոզչական աշխատանքների իրականացում.

ի) խմելու ջրի մատակարարման ծառայությունների մատուցում.

լ) անհրաժեշտության դեպքում՝ փրկարարական, վթարային փրկարարական, անհետաձգելի վթարավերականգնողական և հրդեհաշիջման աշխատանքներին մասնակցություն:

15,2. համայնքում աղբահանության և սանիտարական մաքրման ոլորտում`

ա) համայնքում աղբահանության և սանիտարական մաքրման ընթացիկ աշխատանքային ծրագրերի մշակում.

բ) աղբահանություն` այդ թվում տարերային աղբավայրերից.

գ) աղբի հավաքման վայրերի կազմակերպում.

դ) աղբամանների սպասարկում և վերանորոգում.

ե) համայնքային աղբավայրի սպասարկում.

զ) համայնքի սեփականություն հանդիսացող փողոցերի, հրապարակների և այլ տարածքների ձյան մաքրում.

է) աղբահանության վճարի հավաքագրում.

ը) ոլորտի վերաբերյալ տեղեկատվաքարոզչական աշխատանքների իրականացում:

15,3. համայնքի գերեզմանատների գործունեության կազմակերպման և դրանց պահպանման ոլորտում`

ա) համայնքային գերեզմանատան սպասարկում, բարեկարգում և վերանորոգում.

բ) հուղարկավորությունների կազմակերպում (Համայնքի ղեկավարի որոշման հիման վրա).

15,4. Գառնի համայնքի հրշեջ-փրկարարական հենակետում իրականացվող գործունեությունը՝

ա) մասնակցությունը արտակարգ իրավիճակներում մարդկանց կյանքի ու առողջության փրկմանն ու պահպանմանը.

բ) մասնացել փրկարարական, վթարային փրկարարական, անհետաձգելի վթարավերականգնողական և հրդեհաշիջման աշխատանքներին.

գ) մասնակցել արտակարգ իրավիճակների կանխման և (կամ) հետևանքների վերացմանն ուղղված միջոցառումներին.

դ) մասնակցել արտակարգ իրավիճակների ծագման կամ սպառնալիքի վերաբերյալ ահազանգերի ու տեղեկատվության ընդունման և արձագանքման, խոցման օջախներում հետախուզության կատարմանը.

ե) տիրապետում և օգտագործում է հենակետին հանձնված պետական և համայնքային գույքը.

զ) արտակարգ իրավիճակների բնագավառը կարգավորող իրավական ակտերով սահմանված կարգով իրականացնում է այլ աշխատանքներ :

15,5. խմելու ջրի մատակարարման ծառայությունների մատուցման ոլորտում՝

ա) հսկել խմելաջրի անխափան մատակարարումը.

բ) պարբերաբար կատարել ջրաչափի ճիշտ աշխատանքի ստուգում.

գ) ջրաչափի առկայության դեպքում՝ ջրաչափի ցուցմունքին համապատասխան, հաշվարել և համայնքի բնակչին ներկայացնել նրա կողմից օգտագործված ջրի դիմաց մատուցված ծառայության չափը.

դ) համայնքի բնակչին մատակարարման ծառայությունների դիմաց վճարներ չկատարելու դեպքում դադարեցնել ջրամատակարարումը:

16. Հիմնադրի որոշմամբ` Կազմակերպությունն իրականացնում է Կանոնադրության 14 կետում նշված նպատակների իրականացման համար անհրաժեշտ և օրենսդրությանը չհակասող այլ գործունեություն:

1. **ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

17. Կազմակերպության կառավարումն իրականացնում են Հիմնադիրը, նրա Լիազորած մարմինը (Այսուհետ` Համայնքի ղեկավար), Գործադիր մարմինը (այսուհետ`Կազմակերպության տնօրեն):

18. Կազմակերպության Հիմնադիրն ունի Կազմակերպության գործունեությանը և կառավարմանը վերաբերող ցանկացած հարց վերջնական լուծելու իրավունք` բացառությամբ Օրենքով նախատեսված դեպքերի:

19. Հիմնադրի բացառիկ լիազորություններն են`

ա) Կազմակերպության ստեղծումը.

բ) Կազմակերպության գործունեության առարկայի և նպատակների, այդ թվում` նրա կողմից իրականացվող ձեռնարկատիրական գործունեության տեսակների սահմանումը.

գ) Կազմակերպությանը սեփականության իրավունքով հանձնվող և (կամ) ամրացվող` համայնքին պատկանող գույքի կազմի հաստատումը.

դ) Կազմակերպության կանոնադրության հաստատումը և դրանում փոփոխություններ կատարելը.

ե) Կազմակերպության կառավարման համակարգի սահմանումը.

զ) Կազմակերպության վերակազմակերպումը և լուծարումը.

է) Կազմակերպության լուծարման հանձնաժողովի նշանակումը և լուծարման հաշվեկշռի հաստատումը.

ը) օրենքով և Կազմակերպության կանոնադրությամբ նախատեսված այլ հարցերի լուծումը:

Սույն հոդվածի 20-րդ կետի «բ», «գ», «դ», «ե», «զ» և «է» ենթակետերով նախատեսված իր լիազորությունները Հիմնադիրը վերապահում է Համայնքի ավագանուն :

20.Համայնքի ղեկավարն իրականացնում է Կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ անպատշաճ իրականացման համար:

21. Համայնքի ղեկավարը`

ա) Կազմակերպության կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը.

բ) իրականացնում է Կազմակերպության գործունեության վերահսկողությունը.

գ)կասեցնում կամ ուժը կորցրած է ճանաչում Կազմակերպության տնօրենի` Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.

դ)լսում է Կազմակերպության գործունեության մասին հաշվետվություններ, քննում է դրանց գործունեության վերստուգման արդյունքները.

ե)վերահսկողություն է իրականացնում Կազմակերպությանն ամրացված համայնքային սեփականության օգտագործման և պահպանության նկատմամբ.

զ) վերահսկողություն է իրականացնում Կազմակերպության սեփականության պահպանության նկատմամբ, իսկ օրենքով, Հիմնադրի որոշմամբ կամ Կազմակերպության կանոնադրությամբ նախատեսված դեպքերում համաձայնություն է տալիս նրա գույքի օտարման կամ վարձակալության հանձնման համար.

է) հաստատում է Կազմակերպության տարեկան հաշվետվությունները և տարեկան հաշվեկշիռը.

ը)Օրենքով, Հիմնադրի որոշումներով և Կազմակերպության կանոնադրությամբ նախատեսված այլ գործառույթներ:

22. Կազմակերպության ընթացիկ գործունեության ղեկավարումն իրականացնում է գործադիր մարմինը՝ Կազմակերպության տնօրենը, որին նշանակում և ազատում է (նրա լիազորությունները դադարում են) Համայնքի ղեկավարը ` Օրենքին համաձայն:

Կազմակերպության տնօրենն օրենքով, Հիմնադրի որոշումներով, Կազմակերպության կանոնադրությամբ իրեն վերապահված լիազորությունների սահմաններում ղեկավարում է Կազմակերպության գործունեությունը և կրում է պատասխանատվություն օրենքների, իրավական այլ ակտերի, Հիմնադրի որոշումների, Կազմակերպության կանոնադրության և կնքված պայմանագրերի պահանջները չկատարելու կամ անպատշաճ կատարելու համար:

23. Կազմակերպության տնօրենի գործառույթներն իրականացնող անձի (մրցույթում հաղթող ճանաչվածի) հետ կնքվում է պայմանագիր, որը Հիմնադրի անունից ստորագրում է Համայնքի ղեկավարը: Պայմանագրում սահմանվում են Կազմակերպության տնօրենի իրավունքները, պարտականությունները, պատասխանատվությունը և փոխհարաբերությունները լիազորված մարմնի հետ, Կազմակերպության տնօրենի աշխատանքի վարձատրման պայմանները, պայմանագրի դադարման` սույն օրենքով նախատեսված բոլոր հիմքերը և այլ դրույթներ, որոնք պայմանավորվող կողմերը կգտնեն անհրաժեշտ: Պայմանագրի դրույթները չեն կարող հակասել Հայաստանի Հանրապետության աշխատանքային օրենսդրության պահանջներին` բացառությամբ օրենքով նախատեսված դեպքերի:

24. Կազմակերպության տնօրենի պաշտոնում նշանակված անձը լրիվ գույքային պատասխանատվություն է կրում իր մեղքով Կազմակերպությանը, համայնքին և (կամ) պետությանը պատճառված վնասի համար: Կազմակերպության տնօրենի պաշտոնում նշանակված անձի լիազորությունների դադարեցումը հիմք չէ պատճառած վնասը հատուցելու պարտականությունները չկատարելու համար:

Կազմակերպության տնօրենի պաշտոնում նշանակված անձի լիազորությունները դադարեցնող անձը պարտավոր է օրենքով սահմանված կարգով լուծել նաև նրա կողմից Կազմակերպությանը, համայնքին և (կամ) պետությանը պատճառված վնասի փոխհատուցման հարցը: Սույն պահանջը չկատարելու հետևանքով Կազմակերպությանը, համայնքին և (կամ) պետությանը պատճառված վնասի համար Կազմակերպության տնօրենի պաշտոնում նշանակված անձի լիազորությունները դադարեցրած պաշտոնատար անձը կրում է լրիվ գույքային պատասխանատվություն:

25. Կազմակերպության տնօրենի պաշտոնում նշանակված անձը պարտավոր է չկատարել Հիմնադրի, Համայնքի ղեկավարի` օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության:

26. Կազմակերպության տնօրենի պաշտոնում նշանակված անձի բացակայության դեպքում Համայնքի ղեկավարի գրավոր որոշման համաձայն այդ լիազորություններն իրականացնում է այլ անձ:

27.Կազմակերպության տնօրենը`

ա)առանց լիազորագրի հանդես է գալիս Կազմակերպության անունից, ներկայացնում է նրա շահերը և կնքում է գործարքներ.

բ)օրենսդրությամբ, Հիմնադրի և Համայնքի ղեկավարի որոշումներով և Կազմակերպության Կանոնադրությամբ սահմանված կարգով` տնօրինում է Կազմակերպության գույքը, այդ թվում` ֆինանսական միջոցները.

գ)տալիս է Կազմակերպության անունից հանդես գալու լիազորագրեր, այդ թվում` վերալիազորման իրավունքով լիազորագրեր.

դ) աշխատանքի է նշանակում և աշխատանքից ազատում Կազմակերպության աշխատակիցներին, նրանց նկատմամբ կիրառում է խրախուսման միջոցներ և նշանակում կարգապահական տույժեր.

ե) բանկերում բացում է հաշվարկային հաշիվներ.

զ) սահմանում է Կազմակերպության կառուցվածքն ու աշխատակիցների իրավասությունները.

է)օրենքով և  Կազմակերպության կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը.

ը) իրականացնում է օրենսդրությամբ չհակասող այլ լիազորություններ:

1. **ԿԱԶՄԱԿԵՐՊՈՒԹՅԱՆ ՍԵՓԱԿԱՆՈՒԹՅԱՆ ՁԵՎԱՎՈՐՄԱՆ ԵՎ ՏՆՕՐԻՆՄԱՆ, ՏԻՐԱՊԵՏՄԱՆ ԵՎ ՕԳՏԱԳՈՐԾՄԱՆ ԿԱՐԳԸ**

28.Կազմակերպության սեփականությունը ձևավորվում է կազմակերպության հիմնադրման ժամանակ և հետագայում Հիմնադրի կողմից սեփականության իրավունքով նրան հանձնվող, ինչպես նաև Կազմակերպության գործունեության ընթացքում արտադրված և ձեռք բերված գույքից:

Հիմնադրման ժամանակ Կազմակերպությանը Հիմնադրի կողմից որպես սեփականություն հանձնվող գույքի չափը սահմանվում է Կազմակերպության հիմնադրման մասին որոշմամբ:

29.Կազմակերպությունն իրավունք ունի օրենքին, հիմնադրի որոշումներին և (կամ) իր Կանոնադրությանը համապատասխան` իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:

30.Կազմակերպությանը սեփականության իրավունքով պատկանող գույքի նկատմամբ Հիմնադիրը չունի իրավունքներ, բացառությամբ Կազմակերպության լուծարումից հետո մնացած գույքի:

31.Կազմակերպության սեփականության պահպանման հոգսը կրում է կազմակերպությունը:

32.Հիմնադիրը կարող է Կազմակերպությանն անժամկետ և անհատույց օգտագործման իրավունքով ամրացնել ցանկացած գույք:

33. Հիմնադիրն իրավունք ունի հետ վերցնել իր կողմից Կազմակերպությանն ամրացված գույքը:

34.Կազմակերպությունն իրավունք չունի ամրացված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման կամ վարձակալության:

35.Ամրացված գույքի օգտագործման արդյունքում Կազմակերպության ստացած եկամուտները Հիմնադրի սեփականությունն են:

Կազմակերպությանն ամրացված գույքի օգտագործման ընթացքում առաջացած անբաժանելի բարելավումները Հիմնադրի սեփականությունն են:

36.Կազմակերպությունը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:

37.Կազմակերպության ֆինանսական միջոցները գոյանում են համայնքի բյուջեից կատարվող հատկացումներից և Հայաստանի Հանրապետության օրենսդրությամբ չարգելված լրացուցիչ աղբյուրներից:

38. Կազմակերպության ֆինանսավորման լրացուցիչ աղբյուրներն են`

ա) Հիմնադրի կողմից թույլատրված ձեռնարկատիրական գործունեության արդյունքում գոյացած միջոցները.

բ)իրավաբանական և ֆիզիկական անձանց կամավոր ներդրումները, Հայաստանի Հանրապետության և օտարերկրյա կազմակերպությունների ու քաղաքացիների տրամադրած դրամաշնորհները։

Տարբեր աղբյուրներից մուտք եղած բոլոր միջոցները մտնում են կազմակերպության եկամուտների մեջ և կազմում են նրա ֆինանսական միջոցների միասնական ֆոնդ։

39. Խոշոր գործարքները կատարվում են Լիազորված մարմնի համաձայնությամբ:

40.Կազմակերպության գործունեության նկատմամբ վերահսկողությունն իրականացնում են Հիմնադիրը, Համայնքի ղեկավարը, ինչպես նաև օրենքով նախատեսված պետական կառավարման մարմինները: Կազմակերպության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման)` Հայաստանի Հանրապետության օրենսդրությամբ սահմանված կարգով:

Կազմակերպությունը պարտավոր է հրապարակել իր տարեկան ֆինանսական հաշվետվությունը:

1. **ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

41. Կազմակերպությունը կարող է վերակազմակերպվել Հիմնադրի որոշմամբ` Հայաստանի Հանրապետության քաղաքացիական օրենսգրքով սահմանված կարգով: Կազմակերպությունը կարող է վերակազմակերպվել հարյուր տոկոս համայնքային մասնակցությամբ ընկերության կամ հիմնադրամի:

42. Կազմակերպությունը կարող է դատական կարգով վերակազմակերպվել` օրենքով սահմանված դեպքերում և կարգով:

43. Կազմակերպությունը կազմակերպության լուծարմամբ նրա գործունեությունը դադարում է առանց իրավունքները և պարտականություններն իրավահաջորդության կարգով այլ անձանց անցնելու:

44. Կազմակերպությունը կարող է լուծարվել Հիմնադրի որոշմամբ` Հայաստանի Հանրապետության քաղաքացիական օրենսգրքով սահմանված կարգով:

45. Կազմակերպությունը կարող է դատական կարգով լուծարվել միայն օրենքով նախատեսված դեպքերում և կարգով:

46. Կազմակերպությունը կարող է լուծարվել նաև սնանկության հետևանքով:

47. Կազմակերպության լուծարման դեպքում Կազմակերպության պարտատերերի պահանջները բավարարելուց հետո մնացած գույքն ուղղվում է համայնքային բյուջե: